CELEX: 
Language: hu
Date: 2022-01-13 00:00:00
Title: A BIZOTTSÁG (EU) .../... VÉGREHAJTÁSI RENDELETE a 2021. július 7-i (EU) 2021/1139 európai parlamenti és tanácsi rendeletnek a pénzügyi korrekciók szintjének megállapítására és a közös halászati politika szabályainak súlyos megsértéséhez kapcsolódó átalányok alkalmazására vonatkozó kritériumok tekintetében történő alkalmazására vonatkozó szabályok megállapításáról

A BIZOTTSÁG (EU) .../... VÉGREHAJTÁSI RENDELETE
            
            
               (XXX)
            
            
               a 2021. július 7-i (EU) 2021/1139 európai parlamenti és tanácsi rendeletnek a pénzügyi korrekciók szintjének megállapítására és a közös halászati politika szabályainak súlyos megsértéséhez kapcsolódó átalányok alkalmazására vonatkozó kritériumok tekintetében történő alkalmazására vonatkozó szabályok megállapításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az Európai Tengerügyi, Halászati és Akvakultúra-alapról és az (EU) 2017/1004 rendelet módosításáról szóló, 2021. július 7-i (EU) 2021/1139 európai parlamenti és tanácsi rendeletre
                  1
                és különösen annak 45. cikke (4) bekezdésére,
            
            
               mivel:
            
            
               (1)A közös halászati politika szabályait megsértő tagállamok nem veszélyeztethetik a közös halászati politika vonatkozásában az 1380/2013/EU európai parlamenti és tanácsi rendeletben
                  2
                foglalt célkitűzések elérését. Az 1380/2013/EU rendelet 41. cikkének (1) és (2) bekezdése értelmében az Európai Tengerügyi, Halászati és Akvakultúra-alapból (ETHAA) biztosított pénzügyi támogatás feltétele, hogy a tagállamok betartsák a közös halászati politika szabályait. A szabályok be nem tartása a közös halászati politika alapján történő uniós pénzügyi támogatás megszakítását, felfüggesztését vagy pénzügyi kiigazítását eredményezheti. 
            
            
               (2)Az (EU) 2021/1060 európai parlamenti és tanácsi rendelet
                  3
                104. cikkének (1) bekezdése meghatározza azokat az eseteket, amelyekben a Bizottság pénzügyi korrekciókat alkalmaz. A rendelet 104. cikkének (5) bekezdése értelmében az ETHAA-ra vonatkozó egyedi szabályok a pénzügyi korrekciók tekintetében egyedi követelményeket állapíthatnak meg a közös halászati politika vonatkozó szabályainak be nem tartása esetére.
            
            
               (3)Az Unió és adófizetői pénzügyi érdekeinek védelme érdekében a Bizottság az (EU) 2021/1139 rendelet 45. cikkének (1) bekezdése alapján valamely operatív programhoz nyújtott uniós hozzájárulás részben vagy egészben történő megszüntetésével pénzügyi korrekciókat hajthat végre. 
            
            
               (4)Az (EU) 2021/1139 rendelet 45. cikkének (3) bekezdése értelmében abban az esetben, ha nem állapítható meg pontosan a KHP keretébe tartozó szabályok tagállam általi súlyos megsértésével kapcsolatos kiadás összege, átalányösszegű pénzügyi korrekciót kell alkalmazni. 
            
            
               (5)Az (EU) 2021/1139 rendelet 45. cikkének (4) bekezdése lehetővé teszi a Bizottság számára olyan végrehajtási jogi aktusok elfogadását, amelyekben meghatározza az alkalmazandó pénzügyi korrekció mértékét eldöntő kritériumokat, valamint az átalányösszegű pénzügyi korrekció alkalmazásának kritériumait. Az (EU) 2021/1139 rendelet 45. cikkének (1) bekezdése felsorolja azokat az eseteket, amelyekben a Bizottság a programhoz nyújtott uniós hozzájárulás egészére vagy egy részére pénzügyi korrekciót alkalmazhat. A 45. cikk (1) bekezdésének a) pontja alá tartozó esetekben a szabályok kedvezményezett általi megsértése folytán fellépő pénzügyi hatás számszerűsítése a kedvezményezett és az ETHAA-program végrehajtásáért felelős illetékes nemzeti hatóságok közötti finanszírozási megállapodáson alapul. Következésképpen az átalányösszegű pénzügyi korrekciók csak az (EU) 2021/1139 rendelet 45. cikke (1) bekezdésének b) pontjában említett esetekben alkalmazhatók.
            
            
               (6)Ezért meg kell határozni az alkalmazandó pénzügyi korrekciók mértékét eldöntő kritériumokat, valamint az átalányösszegű pénzügyi korrekciók alkalmazásának kritériumait. Ez jogbiztonságot és egyenlő bánásmódot biztosít az ETHAA-programokat végrehajtó tagállamok számára, valamint biztosítja az átalányösszegű pénzügyi korrekciók átláthatóságát és arányosságát.
            
            
               (7)A pénzügyi korrekció mértékének arányosnak kell lennie, figyelembe véve a közös halászati politika keretébe tartozó szabályok súlyos megsértésének jellegét, súlyosságát, gyakoriságát és időtartamát.
            
            
               (8)Helyénvaló olyan lépcsőzetes átalányrendszerről rendelkezni, amely lehetővé teszi az arányosság megfelelő alkalmazását.
            
            
               (9)Tekintettel annak biztosításának fontosságára, hogy valamennyi tagállamra a programozási időszak kezdetétől fogva harmonizált és egységesen alkalmazott szabályok vonatkozzanak, indokolt előírni, hogy ez a rendelet az Európai Unió Hivatalos Lapjában való kihirdetését követő napon lépjen hatályba.
            
            
               (10)Az e rendeletben előírt intézkedések összhangban vannak az Európai Tengerügyi, Halászati és Akvakultúra-alap Bizottságának véleményével, 
            
            
               ELFOGADTA EZT A RENDELETET:
            
            
               1. cikk 
               Tárgy
            
         
         
            
               E rendelet az (EU) 2021/1139 rendelet 45. cikkének megfelelően meghatározza a közös halászati politikában előírt szabályok súlyos megsértésének esetén alkalmazandó pénzügyi korrekció mértékét eldöntő kritériumokat, valamint az átalánydíjak alkalmazására vonatkozó kritériumokat.
            
            
               2. cikk 
               A pénzügyi korrekció mértékének megállapítására vonatkozó kritériumok
            
            
               Az (EU) 2021/1139 rendelet 45. cikke (1) bekezdésének b) pontjában említett pénzügyi korrekció mértékét a következő kritériumok alapján kell megállapítani:
            
            
               a)a tengerek biológiai erőforrásaiban a közös halászati politika szabályainak megsértése nyomán keletkező esetleges károk súlyossága;
            
            
               b)a szabályok megsértésének gyakorisága;
            
            
               c)a szabályok megsértésének időtartama;
            
            
               d)a szóban forgó tagállam által hozott korrekciós intézkedések.
            
            
               3. cikk 
               Az átalányok alkalmazására vonatkozó kritériumok
            
            
               (1)Az (EU) 2021/1139 rendelet 45. cikkének (3) bekezdésében említett átalányalapú pénzügyi korrekció az érintett tagállam operatív programjában szereplő releváns egyedi ETHAA-célkitűzésekhez vagy azok releváns részéhez rendelt uniós hozzájárulások 2 %-a, 5 %-a, 10 %-a, 25 %-a, 50 %-a vagy 100 %-a. 
            
            
               (2)A közös halászati politika szabályai megsértésének egyes eseteire alkalmazandó átalánykorrekció tartománya a mellékletben szerepel. Az alkalmazandó átalányt a 2. cikkben meghatározott kritériumoknak megfelelően kell meghatározni. 
            
            
               (3)Amennyiben a Bizottság az (EU) 2021/1139 rendelet 45. cikke (1) bekezdésének b) pontja alapján olyan végrehajtási jogi aktust fogad el, amely ugyanarra az egyedi ETHAA-célkitűzésre vonatkozóan az említett rendelet 43. cikkének (4) bekezdésével összhangban megállapított több súlyos meg nem felelés esetében hajt végre pénzügyi korrekciókat, az átalányok nem halmozhatók, hanem a pénzügyi korrekciót a szóban forgó esetekben alkalmazandó legmagasabb, a mellékletben szereplő tartományon belül kell meghatározni.
            
            
               (4)Amennyiben a Bizottság a közös halászati politika szabályainak megsértése miatt pénzügyi korrekciót alkalmaz, és a tagállam nem hozza meg a megfelelő korrekciós intézkedéseket, az átalány mértékét fel lehet emelni a közös halászati politika szabályainak megsértése esetén alkalmazandó, a mellékletben meghatározott tartományon belüli következő magasabb szintre. 
            
            
               (5)A mellékletben kifejezetten meghatározott eseteken túlmenően az érintett tagállam operatív programjában szereplő releváns egyedi ETHAA-célkitűzésekhez vagy azok releváns részéhez rendelt uniós hozzájárulás 100 %-ának megfelelő átalány alkalmazható akkor is, ha:
            
            
               a)a közös halászati politika szabályainak megsértése olyan alapvető, gyakori vagy kiterjedt, hogy az az érintett rendszert teljesen ellehetetlenítve a tagállami intézkedések jogszerűségét vagy a közös halászati politika finanszírozásának szabályszerűségét veszélyezteti; vagy
            
            
               b)a közös halászati politika szabályai megsértésének orvoslását célzó intézkedések elfogadása tekintetében bebizonyosodik a tagállam szándékos hanyagsága. 
            
            
               4. cikk 
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Bizottság részéről
               
            
         
         
            
               
                     az elnök
               
               
                     Ursula VON DER LEYEN
               
            
         
         
            
                  
                     (1)
                  
                        Az Európai Parlament és a Tanács (EU) 2021/1139 rendelete (2021. július 7.) az Európai Tengerügyi, Halászati és Akvakultúra-alap létrehozásáról és az (EU) 2017/1004 rendelet módosításáról (HL L 247., 2021.7.13., 1. o.).
               
               
                  
                     (2)
                  
                        Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
               
               
                  
                     (3)
                  
                        Az Európai Parlament és a Tanács (EU) 2021/1060 rendelete (2021. június 24.) az Európai Regionális Fejlesztési Alapra, az Európai Szociális Alap Pluszra, a Kohéziós Alapra, az Igazságos Átmenet Alapra és az Európai Tengerügyi, Halászati és Akvakultúra-alapra vonatkozó közös rendelkezések, valamint az előbbiekre és a Menekültügyi, Migrációs és Integrációs Alapra, a Belső Biztonsági Alapra és a határigazgatás és a vízumpolitika pénzügyi támogatására szolgáló eszközre vonatkozó pénzügyi szabályok megállapításáról (HL L 231., 2021.6.30., 159. o.).
               
            
      
    ---documentbreak--- 
      
         
         
            
               MELLÉKLET 
            
            
               AZ 1. CIKKBEN EMLÍTETT MEG NEM FELELÉS ESETEI
                  1
                
            
            
                     
                        A meg nem felelés esetei
                     
                  
                  
                     
                        Átalánytartomány
                     
                  
               
                     
                        1. kategória: A tagállamok között az 1380/2013/EU rendelet 16–17. cikkének értelmében kiosztott halászati lehetőségek tiszteletben tartása biztosításának elmulasztása
                     
                  
               
                     
                        1.1.
                     
                  
                  
                     
                        A halászati jogosítványokra és engedélyekre vonatkozó szabályok be nem tartása
                     
                  
                  
                     
                        10–50 %
                     
                  
               
                     
                        1.2.
                     
                  
                  
                     
                        A halászati lehetőségek felhasználása nyomon követésének elmulasztása, különösen azáltal, hogy nem rögzítik a halászati naplóba, átrakási nyilatkozatokba, kirakodási nyilatkozatokba, értékesítési bizonylatokba vagy átvételi nyilatkozatba bejegyzett összes adatot, és/vagy nem követik nyomon a halászati erőkifejtést, illetve nem gondoskodnak ezeknek az adatoknak a pontos és időben történő benyújtásáról 
                     
                  
                  
                     
                        10–50 %
                     
                  
               
                     
                        1.3.
                     
                  
                  
                     
                        A Bizottság értesítésének elmulasztása a kirakodott fogásokra és a halászati erőkifejtésre vonatkozó összesített adatokról
                     
                  
                  
                     
                        10–50 %
                     
                  
               
                     
                        1.4.
                     
                  
                  
                     
                        A halászati tilalom elrendelésének elmulasztása a – többek között a fenntartható halászati partnerségi megállapodások (FHPM) és a regionális halászati gazdálkodási szervezetek keretében rendelkezésre álló – kvóták és/vagy halászati erőkifejtés kimerítése esetén
                     
                  
                  
                     
                        10–50 %
                     
                  
               
                     
                        2. kategória: A környezetvédelmi szempontból fenntartható halászati és akvakultúra-tevékenységeknek az 1380/2013/EU rendelet 2. cikkében meghatározott hosszú távú megvalósítását szolgáló állományvédelmi intézkedések tiszteletben tartásának és/vagy az érzékeny fajok és élőhelyek védelmének elmulasztása
                     
                  
               
                     
                        2.1.
                     
                  
                  
                     
                        Az összes halászati út, valamint a megfelelő kapacitás és eszközök részletes és pontos – a kirakodási kötelezettség betartásának a hatékonyság és az arányosság elvével összhangban történő nyomon követését szolgáló – dokumentálásának elmulasztása
                     
                  
                  
                     
                        10–50 %
                     
                  
               
                     
                        2.2.
                     
                  
                  
                     
                        A 92/43/EGK irányelv IV. mellékletében felsorolt hal- és kagylófajok fogására, fedélzeten tartására, átrakására és kirakodására (kivéve, ha arra vonatkozóan az említett irányelv 16. cikke szerint eltérések engedélyezésére került sor) vonatkozó tilalom végrehajtásának elmulasztása 
                     
                  
                  
                     
                        10–50 %
                     
                  
               
               
            
                     
                        2.3.
                     
                  
                  
                     
                        A 92/43/EGK irányelv II. és IV. mellékletében felsorolt tengeri emlősök vagy tengeri hüllők, valamint a 2009/147/EK irányelvben említett tengeri madárfajok fogására, fedélzeten tartására, átrakására vagy kirakodására vonatkozó tilalom végrehajtásának elmulasztása
                     
                  
                  
                     
                        10–50 %
                     
                  
               
                     
                        2.4.
                     
                  
                  
                     
                        Az érzékeny fajok és egyes tengerimadár-fajok járulékos fogásaira vonatkozó tudományos adatok gyűjtésének elmulasztása
                     
                  
                  
                     
                        10–50 %
                     
                  
               
                     
                        2.5.
                     
                  
                  
                     
                        Adott esetben a rendelkezésre álló legjobb tudományos szakvéleményekkel összhangban a végrehajtott enyhítő intézkedések tekintetében a hatékonyság nyomon követésének és értékelésének elmulasztása 
                     
                  
                  
                     
                        10–50 %
                     
                  
               
                     
                        2.6.
                     
                  
                  
                     
                        A technikai intézkedésekről szóló (EU) 2019/1241 rendelet II. mellékletében meghatározott halászeszközök használatára vonatkozó, az érzékeny élőhelyek védelmét szolgáló tilalom elrendelésének elmulasztása
                     
                  
                  
                     
                        10–50 %
                     
                  
               
                     
                        2.7.
                     
                  
                  
                     
                        A tudományos kutatásra vonatkozó szabályok be nem tartása
                     
                  
                  
                     
                        10–50 %
                     
                  
               
                     
                        2.8.
                     
                  
                  
                     
                        Az angolnagazdálkodási tervek kidolgozásának és végrehajtásának elmulasztása
                     
                  
                  
                     
                        2–25 %
                     
                  
               
                     
                        2.9.
                     
                  
                  
                     
                        Az angolnákra vonatkozó állományvédelmi intézkedéseknek (adott esetben a halászati erőkifejtés csökkentésének és a célértékek elérésének) az elmulasztása
                     
                  
                  
                     
                        2–25 %
                     
                  
               
                     
                        2.10.
                     
                  
                  
                     
                        A Bizottságnak az angolnavédelmi intézkedések nyomon követéséről, hatékonyságáról és eredményéről való jelentéstétel elmulasztása
                     
                  
                  
                     
                        2–25 %
                     
                  
               
                     
                        2.11.
                     
                  
                  
                     
                        A cápauszony-leválasztásra vonatkozó szabályok végrehajtásáról szóló éves jelentés Bizottsághoz való benyújtásának elmulasztása 
                     
                  
                  
                     
                        2–25 %
                     
                  
               
                     
                        3. kategória: A külső halászati politika nemzetközi kötelezettségeknek, valamint szakpolitikai célkitűzéseknek és elveknek megfelelő, az 1380/2013/EU rendelet 28. cikkében meghatározott teljesítésének elmulasztása
                     
                  
               
                     
                        3.1.
                     
                  
                  
                     
                        Annak biztosításának elmulasztása, hogy a tagállamok lobogója alatt közlekedő és az uniós vizeken kívül tevékenységet folytató uniós halászhajók képesek legyenek minden halászati és feldolgozó tevékenységről részletes és pontos dokumentációval szolgálni
                     
                  
                  
                     
                        10–50 %
                     
                  
               
                     
                        3.2.
                     
                  
                  
                     
                        Annak biztosításának elmulasztása, hogy az uniós vizeken kívül tevékenységet folytató uniós halászhajók engedélyezése a külső vizeken halászó flották fenntartható kezeléséről szóló (EU) 2017/2403 rendelet vonatkozó rendelkezéseivel összhangban történjen
                     
                  
                  
                     
                        10–50 %
                     
                  
               
                     
                        4. kategória: Annak biztosításának elmulasztása, hogy a flotta halászati kapacitása az 1380/2013/EU rendelet 22. cikkének megfelelően egyensúlyban legyen a természeti erőforrásokkal
                     
                  
               
                     
                        4.1.
                     
                  
                  
                     
                        A flotta halászati kapacitásának a halászati lehetőségekhez való igazítását célzó, a tendenciákat és a legjobb tudományos szakvéleményeket figyelembe vevő, a stabil és tartós egyensúly megteremtését szolgáló intézkedések meghozatalának elmulasztása
                     
                  
                  
                     
                        10–50 %
                     
                  
               
                     
                        4.2.
                     
                  
                  
                     
                        A legkülső régiókban tevékenységet folytató flottákra és a kizárólag az uniós vizeken kívül működő hajókra vonatkozó külön értékelések hiánya 
                     
                  
                  
                     
                        10–50 %
                     
                  
               
                     
                        4.3.
                     
                  
                  
                     
                        Annak biztosításának elmulasztása, hogy a flottából történő, állami támogatással megvalósuló kivonást a megfelelő halászati jogosítványok és engedélyek visszavonása előzze meg, és hogy a visszavont kapacitást ne helyettesítsék
                     
                  
                  
                     
                        10–50 %
                     
                  
               
                     
                        4.4.
                     
                  
                  
                     
                        A halászati kapacitásra vonatkozóan a közös halászati politikáról szóló 1380/2013/EU rendelet II. mellékletében meghatározott felső értékhatárok tiszteletben tartásának elmulasztása
                     
                  
                  
                     
                        10–50 %
                     
                  
               
                     
                        4.5.
                     
                  
                  
                     
                        A belépési/kilépési rend oly módon történő alkalmazásának elmulasztása, hogy az új kapacitásnak a flottába állami támogatás nélkül való belépését legalább ugyanolyan nagyságú kapacitás állami támogatás nélküli korábbi kivonása kompenzálja
                     
                  
                  
                     
                        10–50 %
                     
                  
               
                     
                        4.6.
                     
                  
                  
                     
                        A közös halászati politikáról szóló 1380/2013/EU rendelet 24. cikkének (1) bekezdése és az uniós halászflotta-nyilvántartásról szóló bizottsági végrehajtási rendelet értelmében az uniós halászflotta-nyilvántartásban rögzítendő információk Bizottsághoz való benyújtásának elmulasztása
                     
                  
                  
                     
                        10–50 %
                     
                  
               
                     
                        4.7. 
                     
                  
                  
                     
                        A halászhajók halászati kapacitására és motorteljesítményére vonatkozóan az ellenőrzés és nyomon követés elmulasztása
                     
                  
                  
                     
                        10–50 %
                     
                  
               
                     
                        5. kategória: A közös halászati politika tekintetében az 1380/2013/EU rendelet 2. cikkének (4) bekezdésében meghatározott, a tudományos adatok gyűjtését szolgáló célkitűzéshez való hozzájárulás elmulasztása 
                     
                  
               
                     
                        5.1.
                     
                  
                  
                     
                        Biológiai, környezeti, műszaki és társadalmi-gazdasági adatok gyűjtésének és kezelésének elmulasztása
                     
                  
                  
                     
                        10–50 %
                     
                  
               
                     
                        5.2.
                     
                  
                  
                     
                        Az adatgyűjtési tevékenységek ugyanazon régió más tagállamaival való összehangolásának elmulasztása
                     
                  
                  
                     
                        2–25 %
                     
                  
               
                     
                        5.3.
                     
                  
                  
                     
                        A nemzeti kapcsolattartókra ruházott feladatok megfelelő végrehajtása biztosításának elmulasztása
                     
                  
                  
                     
                        2–5 %
                     
                  
               
                     
                        5.4.
                     
                  
                  
                     
                        A halászati és akvakultúra-ágazatra vonatkozó nemzeti adatgyűjtési munkatervek végrehajtásáról szóló éves jelentés benyújtásának elmulasztása
                     
                  
                  
                     
                        2–10 %
                     
                  
               
                     
                        5.5.
                     
                  
                  
                     
                        Az adatok felhasználására vonatkozó szabályok be nem tartása
                     
                  
                  
                     
                        2–25 %
                     
                  
               
               
            
                     
                        6. kategória: Az 1380/2013/EU rendelet 36. cikke (3) bekezdésének megfelelően a közös halászati politika szabályainak betartását biztosító hatékony ellenőrző rendszer működtetésének elmulasztása
                     
                  
               
                     
                        6.1.
                     
                  
                  
                     
                        A közös halászati politika hatálya alá tartozó természetes vagy jogi személyek által a területükön és a felségterületükhöz vagy a joghatóságuk alá tartozó vizeken folytatott tevékenységek ellenőrzésének elmulasztása
                     
                  
                  
                     
                        10–50 %
                     
                  
               
                     
                        6.2.
                     
                  
                  
                     
                        A vizekhez és az erőforrásokhoz való hozzáférés, valamint a lobogójuk alatt közlekedő uniós halászhajók által az uniós vizeken kívül végzett tevékenységek ellenőrzésének elmulasztása
                     
                  
                  
                     
                        10–50 %
                     
                  
               
                     
                        6.3.
                     
                  
                  
                     
                        Az ellenőrzés, vizsgálat és végrehajtás tekintetében a megfelelő intézkedések elfogadásának és a megfelelő pénzügyi, humán és technikai erőforrások elkülönítésének elmulasztása
                     
                  
                  
                     
                        10–50 %
                     
                  
               
                     
                        6.4.
                     
                  
                  
                     
                        Annak biztosításának elmulasztása, hogy az ellenőrzést, a vizsgálatot és a végrehajtást az ágazatok, hajók vagy személyek tekintetében hátrányos megkülönböztetés nélkül, a kockázatkezelés elvei alapján végezzék el
                     
                  
                  
                     
                        10–50 %
                     
                  
               
                     
                        6.5.
                     
                  
                  
                     
                        A nemzeti ellenőrzési cselekvési programokra, valamint a Bizottság által létrehozott ellenőrzési és vizsgálati programokra vonatkozó szabályok betartásának elmulasztása
                     
                  
                  
                     
                        10–50 %
                     
                  
               
                     
                        6.6.
                     
                  
                  
                     
                        A halászati és akvakultúra-termékek forgalmazására, nyomonkövethetőségére, első értékesítésére és mérlegelésére vonatkozó szabályok betartásának elmulasztása
                     
                  
                  
                     
                        10–50 %
                     
                  
               
                     
                        6.7.
                     
                  
                  
                     
                        A Bizottság által annak biztosítása érdekében hozott intézkedések végrehajtásának elmulasztása, hogy a tagállamok betartsák a közös halászati politika célkitűzéseit az ellenőrzések vagy önálló vizsgálatok nyomán kidolgozott cselekvési tervek, köztük a halászati tilalom, az ellenőrzési, önálló vizsgálati és átvilágítási jelentések, a kvóták és a halászati erőkifejtés csökkentése és átcsoportosítása, valamint a rendkívüli intézkedések tekintetében
                     
                  
                  
                     
                        10–50 %
                     
                  
               
                     
                        6.8.
                     
                  
                  
                     
                        Az adatok és információk elemzésére, validálására, hozzáférhetőségére és cseréjére vonatkozó követelmények teljesítésének elmulasztása
                     
                  
                  
                     
                        2–25 %
                     
                  
               
                     
                        7. kategória:  Az 1380/2013/EU rendelet 36. cikke (3) bekezdésének megfelelő hatékony ellenőrzési és végrehajtási rendszer működtetésének elmulasztása
                     
                  
               
                     
                        7.1.
                     
                  
                  
                     
                        A hatékony felügyelet és ellenőrzések elmulasztása
                     
                  
                  
                     
                        10–50 %
                     
                  
               
                     
                        7.2.
                     
                  
                  
                     
                        A Bizottsággal a bizottsági tisztviselők által az ellenőrzési, önálló vizsgálati és átvilágítási műveletek keretében végzett feladatok végrehajtásának megkönnyítése érdekében folytatott együttműködés elmulasztása
                     
                  
                  
                     
                        2–50 %
                     
                  
               
                     
                        7.3.
                     
                  
                  
                     
                        A közös halászati politikára vonatkozó szabályok megsértésének súlyosságát meghatározó kritériumok kidolgozásának elmulasztása
                     
                  
                  
                     
                        10–50 %
                     
                  
               
                     
                        7.4.
                     
                  
                  
                     
                        A közös halászati politikára vonatkozó szabályok megsértése esetén a megfelelő intézkedések, valamint a hatékony, arányos és visszatartó erejű szankciók és az azokat kísérő szankciók következetes elfogadásának elmulasztása 
                     
                  
                  
                     
                        10–50 %
                     
                  
               
                     
                        7.5.
                     
                  
                  
                     
                        A halászati jogosítvány jogosultjai és a parancsnokok tekintetében a súlyos jogsértésekre vonatkozó pontrendszer alkalmazásának elmulasztása
                     
                  
                  
                     
                        10–50 %
                     
                  
               
                     
                        7.6.
                     
                  
                  
                     
                        A jogsértések nemzeti nyilvántartásának nem megfelelő kezelése
                     
                  
                  
                     
                        10–50 %
                     
                  
               
                     
                        8. kategória: A jogellenes, be nem jelentett és szabályozatlan halászat ellen az 1380/2013/EU rendelet 36. cikkének (1) bekezdésében előírtak szerinti fellépés elmulasztása
                     
                  
               
                     
                        8.1.
                     
                  
                  
                     
                        Az 1005/2008/EK rendelettel összhangban a jogellenes, be nem jelentett és szabályozatlan halászat megelőzését, megakadályozását és felszámolását biztosító intézkedések meghozatalának elmulasztása 
                     
                  
                  
                     
                        5–50 %
                     
                  
               
                     
                        8.2.
                     
                  
                  
                     
                        A fogási tanúsítási rendszerrel kapcsolatos ellenőrzések elvégzésének elmulasztása
                     
                  
                  
                     
                        10–50 %
                     
                  
               
                     
                        8.3.
                     
                  
                  
                     
                        Az elismert gazdasági szereplőkre vonatkozó szabályok be nem tartása
                     
                  
                  
                     
                        10–50 %
                     
                  
               
                     
                        9. kategória: A halászati és akvakultúra-termékek piacának közös szervezésére vonatkozó, a közös halászati politika tekintetében az 1380/2013/EU rendelet 35. cikkének (1) bekezdésében meghatározott célkitűzések eléréséhez való hozzájárulást szolgáló szabályok be nem tartása
                     
                  
               
                     
                        9.1.
                     
                  
                  
                     
                        A termelői szervezetek és az ágazatközi szervezetek elismerésére vonatkozó kritériumoknak való megfelelés hiánya 
                     
                  
                  
                     
                        10–50 %
                     
                  
               
                     
                        9.2.
                     
                  
                  
                     
                        Az elismert kollektív szervezetek szükséges ellenőrzésének elmulasztása
                     
                  
                  
                     
                        10–50 %
                     
                  
               
         
         
            
                  
                     (1)
                  
                        Az alább felsorolt esetek megegyeznek az Európai Tengerügyi, Halászati és Akvakultúra-alapról szóló (EU) 2021/1139 európai parlamenti és tanácsi rendeletnek a közös halászati politikában előírt szabályok megsértésének és súlyos megsértésének – az Európai Tengerügyi, Halászati és Akvakultúra-alap keretében teljesítendő kifizetések határidőinek megszakítását vagy a kifizetések felfüggesztését kiváltó – esetei tekintetében történő végrehajtásáról szóló bizottsági végrehajtási rendeletben felsorolt esetekkel, mely rendelet a megfelelő jogalapra való hivatkozást is feltünteti.